Na osnovu člana 223. Zakona o zdravstvenoj zaštiti (¨Službene novine Federacije BIH¨, broj: 46/10) i člana 63. Statuta Komore magistara farmacije Tuzlanskog Kantona, **Skupština Komore magistara farmacije Tuzlanskog kantona**, na **V vanrednoj sjednici** održanoj 22.10.2024. godine **usvaja**:

**IZMJENE I DOPUNE S T A T U T A
KOMORE MAGISTARA FARMACIJE TUZLANSKOG KANTONA**

**Član 1.**

U Statutu Komore magistara farmacije Tuzlanskog kantona broj: 01-794/16 od 03. 11. 2016. godine i izmjena i dopuna Statuta broj: 01-358/19 od 02.04.2019. godine, broj: 01-340/20 od 04.03.2020. godine i broj: 01-476/21 od 02.03.2021. godine u članu 19. dodaje se nova alineja 10 koji glasi : „- ako je ispisan iz registra članova komore“.

U članu 19 dodje se novi stav 2. koji glasi: „Privremeno oduzimanje licence iz razloga utvrđenog u stavu 1. alineja 10 ovog člana može trajati do ponovnog upisa člana Komore u registar članova, pod uslovima propisanim zakonom, statutom i aktima donijetim na osnovu statuta i takva licenca važi za preostali period važenja prethodno izdate licence.“

**Član 2.**

U članu 26. dodaje se novi sta (2) koji glasi:

“ Skupština Komore radi u sjednicama i elektronskim sjednicama“

Dosadašnji stavovi od 2-8., postaju stavovi od 3-9.

**Član 3.**

Član 29. mijenja se i glasi:

“Skupština može punovažno odlučivati ukoliko sjednici odnosno elektronskoj sjednici prisustvuje preko 50% izabranih delegata Skupštine (nadpolovična većina);

Odluka Skupštine je punovažna ako je za nju glasala nadpolovična većina (50%+1) ukupnog broja prisutnih delegata na sjednici Skupštine koja ima kvorum.

U slučajevima da ne postoji kvorum utvrđen u stavu (1) ovog člana, Skupština može punovažno odlučivati i sa manjim kvorumom, ali ne nižim od 30 % delegata, samo pod uslovom da se predhodno načini stanaka od najmanje sat vremena tokom koje će se pokušati okupiti dovoljan broj delegata.

Skupština Komore odluke iz svoje nadležnosti donosi javnim, tajnim, pisanim ili elektronskim glasanjem.

**Član 4.**

Ove izmjene i dopune Statuta stupaju na snagu danom usvajanja od strane Skupštine Komore i objavit će se na web stranci Komore.

**Član 5.**

Stupanjem na snagu ovih izmjena i dopuna Statuta prestaje sa primjenom Prečišćeni tekst Statuta broj: 01-477/21, koji je donijela Skupština na I redovnoj sjednici održanoj 02.03.2021. godine.

**PREDSJEDAVAJUĆI SKUPŠTINE**

**KOMORE MAGISTARA FARMACIJE TK**

**NERMIN BEKTIĆ, mr.ph.**

 **Aida Smajić, mr.ph.**

**Broj: 07-1151-1/24**

**Tuzla, 22.10.2024.godine**